Ffion Mair Jones

Ymchwilydd ac awdur yw Ffion Mair Jones.

Mae'n Gymrawd Ymchwil yng Nghanolfan Uwchefrydiau Cymreig a Cheltaidd Prifysgol Cymru. Mae ei chyhoeddiadau'n cynnwys Welsh Ballads of the French Revolution 1793-1815 a golygiad o anterliwt Huw Morys, Y Rhyfel Cartrefol.

Mae ei diddordebau’n cynnwys gohebiaethau Cymraeg a Chymreig yn y ddeunawfed ganrif ynghyd â genres poblogaidd y faled a’r anterliwt. Yng nghyswllt y ddau genre olaf, canolbwyntiodd ar ddeunydd hanesyddol sy’n ymdrin â Rhyfeloedd Cartref Prydain yn yr 17g a’r Chwyldroadau Americanaidd a Ffrengig, ac ar ddeunydd cronicl megis hanes y Brenin Llŷr.

Cyhoeddwyd y gyfrol Cymru a'r Chwyldro Ffrengig: Y Chwyldro Ffrengig a'r Anterliwt gan Wasg Prifysgol Cymru yn 2014.

Cyfeiriadau

Categori:Llenorion benywaidd yr 20fed ganrif o Gymru
Categori:Llenorion benywaidd yr 21ain ganrif o Gymru
Categori:Llenorion Cymraeg

Categori:Prosiect WiciLlên